MUNICIPIUL  CRAIOVA

CONSILIUL LOCAL AL MUNICIPIULUI CRAIOVA                                                  
                        HOTĂRÂREA NR.145
privind aprobarea modificării contractului de asociere nr.105838/ 31.03.2025, încheiat între Municipiul Craiova, prin Consiliul Local şi Uniunea Teatrală din România, având ca obiect organizarea Galei premiilor „UNITER”, aprobat prin Hotărârea Consiliului Local al Municipiului Craiova nr.98/2025
     Consiliul Local al Municipiului Craiova, întrunit în şedinţa ordinară din data de 24.04.2025;

   
Având în vedere referatul de aprobare nr.126404/2025, raportul nr.126407/2025 al Direcţiei Relaţii Publice şi Management Documente şi raportul de avizare nr.126564/2025 al Direcţiei Juridice, Asistenţă de Specialitate şi Contencios Administrativ prin care aprobarea modificării contractului de asociere nr.105838/ 31.03.2025, încheiat între Municipiul Craiova, prin Consiliul Local şi Uniunea Teatrală din România, având ca obiect organizarea Galei premiilor „UNITER”, aprobat prin Hotărârea Consiliului Local al Municipiului Craiova nr.98/2025 și avizele nr.11/2025 al Comisiei I-Buget Finanţe, Studii, Prognoze şi Administrarea domeniului, nr. 11/2025 al Comisiei IV-Învăţământ, Cultură, Sănătate, Culte, Tineret şi Sport şi nr.11/2025 al Comisiei V-Juridică, Administraţie Publică şi Drepturi Cetăţeneşti;
          În conformitate cu prevederile art.14 alin.4 din Legea nr.273/2006 privind finanțele publice locale, modificată și completată, art.14 alin.3 din Legea nr.500/2003 privind finanţele publice, Ordonanței de Guvern nr.26/2000 privind asociațiile și fundațiile, cu modificarile și completările ulterioare, aprobată prin Legea nr.246/2005 şi Hotărârii Guvernului nr.746/2000 privind recunoaşterea Uniunii Teatrale Române - UNITER ca fiind de utilitate publică;
În temeiul art.129 alin.2 lit.e, coroborat cu alin.9 lit.a, art.139 alin.3 lit.f, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările și completările ulterioare;
HOTĂRĂŞTE:
          Art.1. Se aprobă modificarea art.5, pct.5.2 din anexa nr.1 la Hotărârea Consiliului Local al Municipiului Craiova nr.98/2025 referitoare la contractulul de asociere nr.105838/31.03.2025, încheiat între Municipiul Craiova, prin Consiliul Local şi Uniunea Teatrală din România, conform actului adiţional prevăzut în anexa nr.1 care face parte integrantă din prezenta hotărâre.
          Art.2. Se aprobă transferarea sumei de 70.000 de lei, de la capitolul ”acţiuni promoţionale şi de publicitate”, la capitolul ”închirieri de aparatură”, în limita sumei maxime alocate, conform devizului actualizat, prevăzut în anexa nr.2 care face parte integrantă din prezenta hotărâre.
          Art.3. Se mandatează Primarul Municipiului Craiova să semneze actul adițional prevăzut la art.1.
Art.4. Primarul Municipiului Craiova, prin aparatul de specialitate:  Serviciul  Administraţie Publică Locală şi Relaţii cu Consiliul Local, Direcţia Relaţii Publice şi Management Documente, Direcţia Economico-Financiară şi Uniunea Teatrală din România vor aduce la îndeplinire prevederile prezentei hotărâri.
	PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR GENERAL,

	  Marian Daniel PĂLOIU
	   Nicoleta MIULESCU


